**Дундговь аймгийн Стандарт Хэмжил зүйн хэлтсийн 2017 оны 1 дүгээр улирлын үйл ажиллагааны тайлан**

**Удирдлага, зохион байгуулалтын ажил:**

 Стандарт Хэмжил зүйн хэлтэс нь 2016 оныхоо ажлыг дүгнэж, амжилт бүтээлээрээ шалгарсан 3 ажилтныг хууль тогтоомжид заасны дагуу мөнгөн шагналаар шагнаж, 1 ажилтны зэрэг дэвийг нэмлээ. Байгууллагын үйл ажиллагаанд Аймгийн ЗДТГ-ын мониторингийн ажлын хэсгээс үнэлж дүгнэн 88,4%, СХЗГ-ын хяналт шинжилгээ үнэлгээгээр 93,7% тус тус үнэлэгдэж байгууллагын үйл ажиллагаа хэвийн сайн явагдаж байна.

Монгол улсын Засгийн газраас 2017 оныг “Сахилга хариуцлагыг сайжруулах жил”, аймаг орон нутгаас “Үйлдвэрлэлийг хөгжүүлэх жил” болгон зарласантай холбогдуулан, нийт ажилтнуудад танилцуулан ажлын төлөвлөгөө хэлэлцэн баталлаа. Хэлтсийн дарга 2017 оны 01 дүгээр сарын 17-ны өдөр Аймгийн Засаг даргатай 03 сарын 17-ны өдөр СХЗГ-ын даргатай тус тус 2017 оны үр дүнгийн гэрээг байгууллаа.

Тус хэлтсийн чанар баталгаажуулалтын албаны үйл ажиллагаанд СХЗГ-аас томилогдон ирсэн ажлын хэсэг газар дээр нь үнэлгээ хийж, үнэлгээний дүнг СХЗүйн үндэсний зөвлөлийн хуралдаанаар хэлэлцэж, чанарын баталгаажуулалтын албыг 4 жилээр итгэмжлэх шийдвэр гаргасан.

Ажилтнуудтай үр дүнгийн гэрээ, хөдөлмөрийн гэрээ, орлогын төлөвлөгөө, хэмжих хэрэгсэл, бүтээгдэхүүн үйлчилгээний график зэргийг батлан гаргаж, мөрдөн ажиллаж байна.

Аймаг орон нутагт зохион байгуулагдсан Сахилга хариуцлага аймгийн зөвлөгөөн, Бизнес эрхлэгчдийн чуулга уулзалт, аялал жуулчлалын салбарын уулзалт, төрийн албаны чанар хүртээмж семинар зөвлөгөөн болон Улаанбаатар хотноо зохион байгуулагдсан төв орон нутгийн СХЗүйн салбарын удирдлах ажилтны семинар зөвлөгөөнд байгууллагын удирдлага, ажилтнууд оролцлоо.

Тус хэлтсийн ня-бо Төв орон нутгийн СХЗХ-ийн нягтлангуудын сургалтанд хамрагдаж, 2016 оны аудитлагдсан тайланг тушааж, байгууллагын 2017 оны үнэт цааснуудыг захиалгын дагуу хүлээн авсан.

Хамтран ажилладаг Аймгийн МХГ, ЦТС, Дундговь-Ус ОНӨҮГ, НИК, Петровис, М-Ойл, МТ зэрэг томоохон ААН, байгууллагуудтай 2017 онд хамтран ажиллах гэрээ байгуулан ажиллаж байна.

Аймгийн Засаг даргын захирамжаар байгуулагдсан Архи согтууруулах ундаа, түүгээр үйлчлэх цэгүүдийн үйл ажиллагааг аттестатчилах ажлын хэсгийн бүрэлдэхүүнд тус байгууллагын ажилтнууд оролцож, хамтарсан үзлэг шалгалтыг 59 ААН, байгууллагуудад зохион байгуулан тэдгээрээс 12 цэгийн үйл ажиллагааг Засаг даргын шийдвэрээр цуцалсан байна. Энэхүү 1 дүгээр улиралд хэлтсийн дарга цалин хөлс, ажилд томилох, цалингийн шатлал бууруулах болон дотоод зохион байгуулалтын ажлаар 10 тушаал гарган мөрдөн ажиллаж байна. Аймгийн Засаг даргын орлогчоор ахлуулсан чанар баталгаажуулалтын орон тооны бус зөвлөлийг 3 удаа хуралдуулж, 17 бүтээгдэхүүн үйлчилгээнд тохирлын гэрчилгээ олголоо.

Цагаан сар билгийн улирлын шинийн нэгнийг тохиолдуулан байгууллагын өндөр настан ахмадуудыг хүлээн авч, хүндэтгэл үзүүлэн мөнгөн тэтгэлэг үзүүллээ.

Байгууллагын ажилтнуудыг Сайнцагаан сумын Эрүүл мэндийн төв дээр сайн дурын эрүүл мэндийн үзлэгт хамруулж, халдварт бус өвчний талаарх хагас өдрийн сургалтанд хамрууллаа. Мөн эмчилгээ шаардлагатай 1 ажилтанд цалинтай чөлөө олгосон.

Байгууллагын хэмжил зүйн лабораториудын үйл ажиллагаанд ашигладаг цул, эзэлхүүний 20 кг-ын 10 туухай, 2 кг-ын 1, 5 кг-ын 1, 10 кг-ын 2, бага жингийн 2 ком туухайнууд, 10 кг-ын 1 жин, 10 литрийн мерник 1, цахилгааны секундомер 1 ш, 50 метрийн туузан метр, 3 кг-ын жин, 0.02 мм-ын нарийвчлалтай штангенциркуль 1 ш зэрэг эталон тоног төхөөрөмжүүдийг СХЗГазрын лабораториудад баталгаажуулж, улсын шалгагчийн 3 үнэмлэх, лацны тэмдгийг шинээр солиуллаа. Өнгөрсөн онд ашигласан улсын шалгагч нарын 3 багц лац тэмдгийг хүлээлгэн өглөө.

**Дотоод ажил, сургалт мэдээллийн ажлын талаар:**

Байгууллагын 2017 оны 01 дүгээр улирлын ажлын төлөвлөгөөний явц, гүйцэтгэлд урьдчилсан аудит, хяналт шинжилгээний ажлыг зохион байгууллаа. Энэхүү дотоод хяналтын үйл ажиллагаагаар 3 дугаар сарын 20-ны байдлаар байгууллагын нийт дотоод ажил 71%-ийн биелэлттэй явж байгааг тогтоож, төлөвлөгөөт ажлаас тасарч болзошгүй ажлын талаар холбогдох ажилтнуудад анхааруулж, улирлын үлдсэн хугацаанд тасарч болзошгүй ажлыг гүйцээж хийхийг үүрэг болголоо.

Байгууллагын нийт ажилтнуудын 2016 оны бүрэлдэхүүн хөдөлгөөний тайлан, ХАСХОМ-ийг хугацаанд нь гарган Аймгийн Төрийн албаны зөвлөл, Аймгийн Хууль зүйн хэлтэст хүргүүллээ.

2017 оны 1-р улиралд нийт 30 бичиг бүртгэн авч холбогдох ажилтнуудад танилцуулан хариутай бичгийн хариуг хүргүүллээ. Мөн 15 албан бичгийг холбогдох байгууллагуудад хүргүүллээ. 1-р улиралд 10 тушаал боловсруулан гаргалаа.

Байгууллагын гадна талын хаягийг шинээр байрлуулж, галын булан байгууллаа.

Нийт ажилтнууд 2016 онд өөрсдийн үйл ажиллагаанд ашиглаж дууссан тушаал, бүртгэл хөтлөлтийн журнал, ирсэн явсан бичиг, хяналт шалгалтын материал, илтгэх хуудас, тохирлын гэрчилгээ зэргийг холбогдох журам зааврын дагуу хүлээн авч, эмхэлж цэгцлэн архивын нэгж болголоо.

 **Архивын талаар :** 2016 оны дараах баримт бичгийг архивын нэгж болгон гаргалаа.

* 2016 оны даргын тушаал
* 2016 оны ирсэн бичиг
* 2016 оны явсан бичиг
* Байгууллагын тайлан
* Байгууллагын төлөвлөгөө, ажилтнуудын төлөвлөгөө
* Ажилтнуудын тайлан
* Гэрээ
* Үр дүнгийн гэрээ
* Ажилтнуудын журнал

**Санал хүсэлт өргөдөл гомдол:** СХЗХ-ын2017 оны 1-р улиралдАлбан тушаалтанд ирж буй санал хүсэлт нь хэмжих хэрэгсэл баталгаажуулах, цахилгаан тоолуур баталгаажуулах, тохирлын гэрчилгээ хүссэн нийт 24 өргөдөл ирсэний 17 өргөдөл гомдол нь чанарын баталгаажуулалтын албанд тохирлын гэрчилгээ хүссэн буюу хугацаа дууссан тохирлын гэрчилгээ сунгах хүсэлт байлаа. 8 өргөдөл гомдол нь хэмжих хэрэгсэл баталгаажуулах, цахилгаан тоолуур баталгаажуулах байлаа. Цаг тухайд нь бүртгэл хөтөлсөн. Эдгээр нь тухайн улсын шалгагч, чанарын баталгаажуулалтын шинжээчийн эрхлэх үндсэн ажил үүрэг учир ирсэн санал гомдлыг хугацаанд нь түргэн шуурхай шийдвэрлэсэн. СӨГ-ын 1-р улирлын тайланг холбогдох газарт хугацаанд нь хүргүүллээ.

**Мэдээлэл, сурталчилгаа, сургалтын чиглэлээр:**

Байгууллагын үйл ажиллагааг сурталчилах чиглэлээр аймгийн засаг даргын баталсан хуваарийн дагуу АС цогцолбор FМ радиогоор Хууль тогтооомж болон цаг үеийн мэдээллийн цагаар 9 удаа мэдээлэл хийлээ.

Аймгийн ЗДТГазарт байгууллагын 7 хоногийн мэдээ, ирэх 7 хоногт хийх ажлыг баасан гараг болгон тогтмол хүргүүлж ирсэн. Мөн сар бүрийн эхний 7 хоногт СХЗГ-т тогтмол хүргүүлж байна.

Стандарт, хэмжил зүй сэтгүүлийг 2017 онд шинэчлэн бэлтгэж, 15 сумдын засаг дарга нарт хүргүүллээ.

Шилэн дансны мэдээллийг сар тутам, холбогдох хууль дүрэм, журам зааврын дагуу гарган хүргүүлж байна.

Байгууллагын мэдээллийн самбарыг 14 хоног тутам тогтмол шинэчлэн ажиллаж байна.

**Өөрийн байгууллага дээр зохион байгуулсан сургалтын талаар:**

Үндсэн хуулийн өдрийг тохиолдуулан Дундговь аймгийн Шүүхийн зохион байгуулалт хариуцсан мэргэжилтэн эрх зүйч Б.Алтандөш-г урьж Үндсэн хуулийн нэмэлт өөрлөлт, Үндсэн хууль гэж юу вэ талаар байгууллага дээр сургалт зохион байгууллаа.

Мерси Кор ОУБ-ын Дундговь аймгийн зохицуулагч Д.Алтантогос “Төлөвлөгөө тайлан бичих аргачлал”-ын талаар СХЗХ-т сургалт хийлээ.

Хаан банкны Л.Зандраабодь хаан банкны шинэ бүтээгдэхүүн үйлчилгээ , зээлийн хүү буурсан талаар мэдээлэл хийлээ.

ЗДТГ-т “Гялгар уутнаас татагалзах” төсөл санаачилга Дэлхийн зөн олон улсын байгууллагаас зохион байгуулсан хэлэлцүүлэгт оролцов. “Гялгар уутнаас татагалзах” санаачилга хөдөлгөөн өрнүүлж төр, олон нийтэд гялгар уутны хор уршгийг таниулж, зохистой хэрэглээний соёлыг төлөвшүүлэх нөлөөллийг хийснээр байгаль орчны болон хүний эрүүл мэндийг хамгаалах, хариуцлагатай хэрэглээг дэмжих замаар ногоон хөгжилд бодитой хувь нэмэр оруулахад гол зориго оршино.

Дундговь аймаг дахь Цагдаагийн газрын Олон нийттэй харилцах албаны ахлах байцаагч ахмад Н.Ганбат нь замын хөдөлгөөний шинэ хууль дүрэм, аюулгүй байдлын талаар мэдээлэл хийж гарын авлага материал тараалаа.

Дундговь аймгийн сайнцагаан сумын өрхийн эмнэлгийн сургалт хариуцсан мэргэжилтэн Мөнхчимэг Халдварын бус өвчин ба эрсдэлт хүчин зүйлс сэдвээр сургалт хийж өндөр, жин, даралт үзэж В,С вирусын шинжилгээ авч зөвлөгөө өглөө.

Тус байгууллагын Даралт, массын хэмжүүрийн Улсын шалгагч М.Эрдэнэбаатар нь Дундговь аймгийн засаг даргын 2016-2020 оны үйл ажиллагааны хөтөлбөрийн талаар байгууллагын ажилтнуудад мэдээлэл өгч гарын авлага материал өглөө.

**СХЗХ-ээс 2017 оны 1 дүгээр улиралд аймгийн мэдээлийн сайтад тавьсан мэдээллүүд:**

|  |  |  |  |
| --- | --- | --- | --- |
| 1 | Айл өрхийн цахилгаан борлуулах үнэ тариф | 2017.1.02 | Ж.Туяа  |
| 2 | Үйлдвэр, Аж ахуй нэгж , байгууллагуудын цахилгаан борлуулах үнэ тариф  | 2017.1.05 | Ж.Туяа |
| 3 | Хэмжил зүйн лабораториудаас 2016 онд хийгдсэн ажлын талаархи мэдээлэл | 2017.01.10 | М.Эрдэнэбаатар  |
| 3 | Шинээр батлагдсан стандарт  | 2017.01.10 | Б.Бямба-оюун |
| 4 | Шинэчлэн батлагдсан стандарт  | 2017.01.10 | Б.Бямба-оюун |
| 5 | Хүчингүй болсон стандарт  | 2017.01.10 | Б.Бямба-оюун |
| 6 | Сүүн бүтээгдэхүүний үйлдвэрлэл худалдаанд мөрдөх зохицуулалт  | 2017.01.18 | Д.Дэнсмаа |
| 7 | 2017 оны батлагдсан төсөв | 2017.01.19 | Т.Одгэрэл  |
| 8 | Үндэсний чанарын хөтөлбөрийг хэрэгжүүлэх ажлын төлөвлөгөө  | 2017.01.23 | Б.Бямба-оюун |
| 9 | Дундговь аймгийн тоолуур хэрэглэгчийн судалгаа | 2017.01.30 | Б.Жавхлан Ж.Туяа |
| 10 | 2016 онд баталгаажуулалтанд хамрагдсан ААН иргэдийн судалгаа | 2017.01.30 | Б.Жавхлан Д.Дэнсмаа |
| 11 | 2017 оны шинээр батлагдсан стандартын мэдээлэл | 2017.02.06 | Б.Бямба-оюун |
| 12 | Эзлэхүүний хэмжүүр хүндийн хэмжүүр  | 2017.02.14 | Б.Жавхлан М.Эрдэнэбаатар |
| 13 | Хэвийн боовны стандарт  | 2017.02.14 | Б.Бямба-оюун |
| 14 | Цагаан сарын түүх, ёс заншлын тухай | 2017.02.20 | Б.Бямба-оюун |
| 15 | Итгэмжлэлд хамрагдсан тухай  | 2017.02.20 | Д.Дэнсмаа |
| 16 | 1 сарын санхүүгийн мэдээ | 2017.02.01 | Т.Одгэрэл |
| 17 | Үйлдэрлэлийг хөгжүүлэх жилд | 2017.02.22 | Б.Бямба-оюун |
| 18 | Хүнсээ зөв сонгоцгооё | 2017.02.22 | Б.Бямба-оюун |
| 19 | Хяналт шалгалтын тухай | 2017.02.23 | Б.Жавхлан |
| 20 | Замын хөдөлгөөний тэмдэг тэдэглэгээ | 2017.02.23 | Б.Жавхлан |
| 21 | Улсын баталгаажуулалтанд заавал хамрагдах хэмжих хэрэгсэл  | 2017.03.03 | Б.Бямба-оюун |
| 22 | СХЗГ-ын 2017 оны сургалтын нэгдсэн төлөвлөгөө | 2017.03.10 | Б.Бямба-оюун  |
| 23 | Монгол цэргийн хувцас хэрэглэлийн талаар гарсан стандарт  | 2017.03.16 | Б.Бямба-оюун  |
| 24 | Хэрэглэгчийн эрхийг хамгаалах өдрийн тухай  | 2017.03.16 | Б.Бямба-оюун |
| 25 | Орон тооны бус зөвлөл хуралдсан тухай  | 2017.03.16 | Д.Дэнсмаа |
| 26 | 2-р сарын санхүүгийн мэдээ  | 2017.03.16 | Т.Одгэрэл  |
| 27 | Аудитлагдсан тайлан  | 2017.03.16 | Т.Одгэрэл  |
| 28 | Илтгэх хуудас  | 2017.03.20 | М.Эрдэнэбаатар  |
| 29 | Дэлхийн усны өдөр  | 2017.03.22 | Б.Жавхлан |
| 30 | [Дэлхийн усны өдөрт зориулав. Усны талаар гарсан стандартын жагсаалт](http://dundgovi.gov.mn/mn/index.php?pid=339&nid=9079) | 2017.03.24 | Б.Бямба-оюун |
| 31 | Дэлхийн сүрьетэй тэмцэх өдөр | 2017.03.24 | Б.Бямба-оюун |

**Санхүүгийн үйл ажиллагааны чиглэлээр:**

**Ажил гүйлгээ, тайлан мэдээний талаар:**

2017оны эхний 3 сарын байдлаар санхүүгийн 47 ажил гүйлгээ аймгийн санхүү төрийн сангаар дамжин хийгдсэнээс 13 гүйлгээ нь ажиллагсдын цалин хөлс, тэтгэмж, томилолттой холбоотой гүйлгээ байсан. Төсвийн гүйцэтгэлийн болон өр авлагын сарын мэдээг 3 удаа, Нийгмийн даатгалын тайланг НД7, НД8 маягтаар 3 удаа, ХХОАТ-ын тайланг ТТ-11, ТТ-11(1), ТТ-11(2) маягтуудаар 1 удаа. Үнэт цаасны нэгтгэл тайланг 1 удаа тус тус хийж Аймгийн төрийн сан, Нийгмийн даатгалын хэлтэс, Татварын хэлтэс, Стандарт Хэмжил Зүйн Газруудад цаг хугацаанд нь хүргүүлсэн.

Мөн аудитлагдсан тайланг СХЗГазарт санхүүгийн илтгэх хуудас, 2016 оны Үнэт цаасны нэгтгэл тайлан гаргаж үлдэгдлийг баталгаажуулан, ТӨХ маягтын дагуух дэлгэрэнгүй тайланг цахим хэлбэрт оруулан цахим болон бичгэн хэлбэрээр илгээсэн.

2017 оны 1, 2, 3 сарын санхүүгийн мэдээг <http://www.shilendans.gov.mn/main/agency/231> цахим хуудсанд байршуулж , 2016 оны аудитлагдсан санхүүгийн тайланг Сангийн яамны <https://www.mof.gov.mn/> цахим хуудсанд, 2016 оны 4-р улирлын Хувь хүний орлогын албан татварын тайлан, авто тээврийн хэрэгслийн татварын тайлан, Газар эзэмших эрхийн татварын тайланг 2017 оны 1 сард <http://e-tax.mta.mn/portal> цахим хуудсаар илгээсэн

2017,01,11- 2017,01,14 өдрүүдэд аймгийн Аудитын газартай байгуулсан гэрээний дагуу 2016 оны жилийн эцсийн тайланд санхүүгийн аудит хийгдлээ. Санхүүгийн тайлан “Зөрчилгүй” дүгнэлт авсан.

1-р улирлын нийт урсгал үйл ажиллагааны санхүүжилт 31599600 төгрөг нийт зарлага 30268359 төгрөг, үндсэн үйл ажиллагааны орлого 1842480 төгрөг үүнээс Стандарт Хэмжил Зүйн Газарт 1768580 төгрөгийн орлого төвлөрүүлээд байна.

Төсвийн зарлагын хэтрэлт хэмнэлтийн тайлбар:

1. 2017 оны 1-р улирлын байдлаар эхний үлдэгдэл 890432 төгрөгийн өглөгийн 720132 төгрөг буюу зөвхөн томилолт өглөг барагдуулсан. Одоогийн байдлаар нэмж үүссэн өглөг томилолт зардал 80000 төгрөг. 1-р улирлын эхний үлдэгдэл болох Нэг удаагийн тэтгэмж-150000 төгрөг, газрын албан татвар-3600 төгрөг, агаарын бохирдол-3500 төгрөг, замын хураамж-6000 төгрөг эдийн засгийн ангилал байхгүй, төсвийн тодотголоор танагдсан, төсөвт тусгагдаагүй зэрэг шалтгааны улмаас он дамжиж байгаа.

**Хэмжилзүйн чиглэлээр:**

**Эзлэхүүн хэмжлийн төрлөөр:**

М-Ойл, БМБХ, НИК Петровис ХХК-ны нийт 12 ширхэг түгээгүүрүүдийг шалган баталгаажуулж, гэрчилгээ олголоо. Эдгээрээс 1 түгээгүүр нь НИК Петровис ХХК-ны ШТС дээр суурилуулсан хурдны түгээгүүр болно.

“Дундговь-Ус” ОНӨҮГ-тай усны тоолуур баталгаажуулах гэрээт ажлын үндсэн дээр ААН, байгууллага, иргэдийн 73 ш усны тоолуурыг шалгаж баталгаажууллаа.

 Цагдаагийн газрын 32 мм-ийн диаметртэй, 6.0 м3/ц хүчин чадалтай хүйтэн усны тоолуур шалгалт тохируулгад хэмжил зүйн үзүүлэлтийг хангахгүй байсан тул улсын шалгагчийн ашиглахыг хориглож шинэ тоолуур тавих тухай мэдэгдэл өгч эргэн шалгахад 2017.03.23-нд арга хэмжээ авч сольсон байлаа.

**Хүндийн хэмжлийн төрлөөр:**

Аймгийн төвийн ААН, байгууллага иргэдийн нийт 68 ш жинг шалгаж баталгаажуулан гэрчилгээ олголоо. Үүнд:

* ACS -51
* TCS-5
* РНЦ-10-3
* Эмнэлгийн жин-9 ш

МХГазрын хэмжил зүйн улсын байцаагч Бат-Эрдэнэтэй хамтран “Тогтох мандал” хүнсний захад 2 удаа хэмжил зүйн хяналт шалгалт, зөвлөн туслах үйлчилгээ явуулж, 11 жин баталгаажуулалтанд хамруулж гэрчилгээ олголоо. Зарим худалдагч нар жин баталгаажуулалтын өмнөх гэрчилгээгээ алга болгосон, олохгүй байх зэрэг зөрчил гарч байсныг анхааруулж сануулга өглөө.

**Цахилгаан хэмжлийн төрлөөр:**

Аймгийн төвийн Иргэд ААН, байгууллагын 1 ба 3 фазын механик инпульсийн 44 ш тоолуурыг шалгаж баталгаажууллаа. Үүнд: 1 фазын механик тоолуур 23 ш, 1 фазын инпульсийн тоолуур 5, 3 фазын механик 13, 3 фазын инпульсийн тоолуур 3 тус тус хамрагдлаа. Цахилгаан хэмжлийн чиглэлээр иргэн Эрдэнээ, Ичинхорлоо, Эрдэнэдалай сумын иргэн Мижид, Гурвансайхан сумын иргэн Энхбат болон Сайнцагаан сумын 5 дугаар цэцэрлэгийн тоолуурууд стандартын шаардлага хангаагүй тул ашиглалтаас хасах мэдэгдэл өглөө. Сайнцагаан сумын 5 дугаар цэцэрлэг, Номгон рашаан ХХК, Дэлгэрэх Судал ХХК, ЭДЦСургуулиудад хэмжил зүйн хяналт шалгалтын үйл ажиллагаа зохион байгууллаа. Цахилгаан тоолуурын ашиглалтын талаар иргэдээс ирсэн 6 гомдол нь хурдан эргэдэг тухай, илүү эргэдэг тухай гомдол байсан тул эталон төхөөрөмж дээр шалгахад үндэслэлгүй болох нь тогтоогдсон.

**Даралтын хэмжлийн төрлөөр:**

Аймгийн Нэгдсэн эмнэлэг, Уламжлалт анагаах ухааны төв, өрхийн эмнэлгүүд зарим сумдын ЭМТ, иргэдийн нийт 53 ш цусны даралтын аппаратыг шалгаж баталгаажуулан гэрчилгээ олголоо. 1 дүгээр улиралд Хэмжил зүйн чиглэлээр 29 ААН, байгууллагад зөвлөн туслах үйлчилгээ үзүүлж, даралт болон хийн тоног төхөөрөмж ашиглах санамж зөвлөмж 27 ш тарааж, 34 иргэдээс сэтгэл ханамжийн судалгаа авсан байна.

**Стандартчилал, Чанарын баталгаажуулалтын чиглэлээр:**

Баталгаажуулалтын орон тооны бус зөвлөлийг 3 удаа хуралдуулж 17 ААН, иргэний хүсэлтийг шийдвэрлэлээ. 17 ААН, иргэний тохирлын гэрчилгээг 1-2 жилийн хугацаатай сунгаж, 2 иргэний хүсэлтийг хурлын шийдвэрээр түр түдгэлзүүлж албан мэдэгдэл өгч стандартын шаардлагыг хангуулан дахин хуралдахаар боллоо. Стандартын шаардлага хангахгүй байгаа 4 газар албан мэдэгдэл хүргүүлж 2 иргэний албан мэдэгдлийн хариуг хугацаанд нь авч 2 албан мэдэгдлийн хариу өгөх хугацаа болоогүй байна.

1-р улиралд нийт 17 ААН, иргэнд тохирлын гэрчилгээ олгосноос 7- худалдааны газар, 4- хоолны газар, 1- баар, 5- талх нарийн боов, бялуун бүтээгдэхүүнд тус тус олгож, төсөвт 1002400 мянган төгрөг төвлөрүүлж ажиллалаа.

Хяналт шалгалтыг Аймгийн Засаг даргаас баталсан ажлын хэсэг Сайнцагаан суманд Согтууруулах ундаа худалдах түүгээр үйлчлэх 56 ААНэгжид хяналт шалгалтыг батлагдсан удирдамжийн дагуу хугацаанд нь хийж гүйцэтгэлээ.

Дээрх 56 ААнэгжүүдийн 81-98%-тай үнэлэгдсэн 29 буюу 51.78 %, 61.5-80%-тай үнэлэгдсэн 14 буюу 25%, 57%-аас доош үнэлэгдсэн 13 буюу 23.2 % байна. Үйл ажиллагаа явуулаагүй 2 ААНэгж, 1 ААНэгж ажлын байр байхгүйн улмаас ажиллаагүй байлаа. Шалгалтын дүнд 61.5-80%-тай үнэлэгдсэн 14 ААН-д хугацаатай албан шаардлага хүргүүлж, 57%-аас доош үнэлэгдсэн 13 ААН-ийн тусгай зөвшөөрлийг цуцлах шийвдэр гаргалаа.

Сайнцагаан сум, ХХААГ, СХЗХ-үүдийн хамтарсан төлөвлөгөөний дагуу Монголын уламжлалт баяр “Цагаан сар” болж байгаатай холбогдуулан Сайнцагаан сумын нутаг дэвсгэрт үйл ажиллагаа явуулж байгаа хүнсний дэлгүүрүүдийн худалдан борлуулж буй бараа бүтээгдэхүүн согтууруулах ундаанд холбогдох хууль тогтоомж, стандарт, төрийн захиргааны болон нутгийн өөрөө удирдах байгууллагаас гаргасан шийдвэр, хэрэгжилтийг хангуулах зорилготой хяналт шалгалтыг хийж гүйцэтгэлээ.

Хяналт шалгалтанд Тогоогийн говь ХХК, Ялгуум билэгт ХХК, ЭОЖИН ХХК, Бөхт худалдаа ХХК, Эдмор ХХК, Хөүм ланд ХХК, Дэлгэр номт ундраа ХХК, Ихэр гэр чулуут ХХК, Ээлт мөнх наран ХХК, Жинд болор ХХК, Цоглог ертөнц ХХК, Соёмбо ХХК, Говь наран ХХК, У.Сэлэнгэ, Б.Сүрэндарь, Баялаг ундраа ХХК, Д.Отгонбаатар зэрэг 20 худалдааны газар хамрагдлаа.

Зөрчил дутагдал, түүний шалтгаан нөхцөл, гарч болзошгүй буюу гарсан хохирол, газар дээр нь шийдсэн асуудал: Шалгалтанд 20 аж ахуй нэгж, иргэд хамрагдаж 11 дэлгүүрт зөрчил дутагдал илэрсэн. Хадгалалтын хугацаа дууссан хүнсний бүтээгдэхүүнүүд /гахайн мах, хиам, печень, контик, бэлэн хоол, иогурт, рулет, чавга, шоколад, цэлцэгнүүр, пиво, гурилан боовнууд, зайдас, бисквит, торт, молоко, царцаамаг, чипс 18 нэр төрлийн бүтээгдэхүүнүүд/ хаяг шошгоны зөрчилтэй zizi,didi, чавга, жимсний хатаамал нийт 960200 мян.төг хүнсний бүтээгдэхүүн хураан авч улсын орлого болгон устгалын комисст хүлээлгэн өглөө. Мөн зөрчилтэй ажилласан аж ахуй нэгж иргэнд хариуцлага тооцон ажиллалаа.

Байгаль орчин аялал жуулчлалын газраас зохион байгуулсан аялал жуулчлалыг хөгжүүлэх зөвөлгөөнд оролцлоо. Уг зөвлөгөөнд аймгийн хэмжээнд үйл ажиллагаа явуулж буй 10 жуулчны бааз, 2 амралын газар холбогдох мэргэжлийн байгууллагууд хамтран оролцлоо.

**Стандартын салбар сангийн ажлын чиглэлээр:**

 2017 оны 01 дүгээр сард иргэд байгууллагын захиалгаар 141,200 төгрөгийн үнэ бүхий 15 стандартыг түргэн шуурхай гарган өгч үйлчиллээ. 2017 оны 01 дүгээр улиралд орлогын төлөвлөгөөг 141 % биелүүлсэн. Нэхэмжлэхээр 100,400 төгрөгийн стандарт борлуулсан ба одоогоор дансанд 63,950 төгрөг төвлөрсөн болно. Иргэд байгууллагын бүтээгдэхүүн, үйлчилгээ нь стандартын шаардлагад нийцсэн байх нь хэрэглэгчдэд тухайн бүтээгдэхүүн, үйлчилгээ нь аюулгүй, хэрэглэж болно гэсэн итгэлийг бий болгох давуу талтай.

Чанарын баталгаажуулалтын шинжээч, улсын шалгагч, сургалт мэдээллийн ажилтнуудтай хамтран аймгийн төвийн 25 худалдааны газруудын худалдагч, дарга нарт байгууллагын танилцуулга мэдээлэл, стандартын тухай ерөнхий ойлголт, шинээр батлагдсан стандартын талаар мэдээлэл хүргэн сурталчилгааны ажил зохион байгуулсан.

Аймаг орон нутгаас 2017 оныг үйлдвэрлэлийг хөгжүүлэх жил болгон зарласантай холбогдуулан аймгийн вэб сайтад “Үйлдвэрлэлийг дэмжих жилд” нэртэй тусгай булан нээж, жижиг дунд үйлдвэрлэлийн талаар олон төрлийн стандартын мэдээ мэдээллийг байршуулан ажиллаж байна.

Хуваарийн дагуу ОБГ-ын АС цогцолбор радиогийн хуулийн цагаар Стандартчилал, тохирлын үнэлгээний тухай хууль, байгууллагын стандарт батлуулах талаар хуулийн мэдээллийг уншиж, хүргэлээ.

**Байгууллагуудад стандартын мэдээлэл хүргэсэн байдал 01 дүгээр улирал**

|  |  |  |  |  |
| --- | --- | --- | --- | --- |
| **№** | **Ямар байгууллагад** | **Ямар стандартын талаар**  | **Хэдэн стандартын мэдээлэл** | **Он сар өдөр**  |
| 1 | Аймгийн Нэгдсэн эмнэлэг  | Хүчингүй болсон стандартын талаар  | 110  | 2017.01.07 |
| 2 | Аймгийн Нэгдсэн эмнэлэг  | Шинээр батлагдсан стандартын жагсаалт  | 8 | 2017.01.07 |
| 3 | Аймгийн Нэгдсэн эмнэлэг  | Шинэчлэн баталсан стандартын жагсаалт  | 6 | 2017.01.07 |
| 4 | Аймгийн Эрүүл мэндийн газар  | Хүчингүй болсон стандартын талаар  | 110  | 2017.01.07 |
| 5 | Аймгийн Эрүүл мэндийн газар | Шинээр батлагдсан стандартын жагсаалт  | 8 | 2017.01.07 |
| 6 | Аймгийн Эрүүл мэндийн газар | Шинэчлэн баталсан стандартын жагсаалт  | 6 | 2017.01.07 |
| 7 | Байгаль орчин аялал жуулчлалын газар  | Хүчингүй болсон стандартын жагсаалт  | 10 | 2017.01.17 |
| 8 | Байгаль орчин аялал жуулчлалын газар  | Шинэчлэн баталсан стандартын жагсаалт | 1 | 2017.01.17 |
| 9 | Иргэний нисэх  | Шинээр батлагдсан стандартын жагсаалт  | 5 | 2017.01.18 |
| 10 | Мэргэжлийн хяналтын газарт  | Цагаан болон өвөрмөц архи. Техникийн ерөнхий шаардлага MNS 0179:2016 | 1 | 2017.01.18 |
| 11 | Мандалговь хүнс ХХК  | Цагаан болон өвөрмөц архи. Техникийн ерөнхий шаардлага MNS 0179:2016 | 1 | 2017.01.18 |
| 12 | МХГ | Шинээр батлагдсан шинжилгээний аргуудын стандарт  | 7 | 2017.02.06 |
| 13 | БТСГ | Шинээр батлагдсан 2 стандартын мэдээлэл  | 2 | 2017.02.06 |
| 14 | Авто тээврийн төв | Шинээр батлагдсан стандартын мэдээлэл  | 4 | 2017.02.06 |
| 15 | Байгаль орчин аялал жуулчлалын газар  | Шинээр батлагдсан стандартын мэдээлэл  | 2 | 2017.02.06 |
| 16 | ХХААГ | Шинээр батлагдсан стандартын мэдээлэл  | 3 | 2017.02.06 |
| 17 | УЦУОША | Барометрийн ерөнхий шаардлага  | 1 | 2017.02.06 |
|  | Нийт  |  | 285 ш  |  |

**Тайлан гаргасан: Хэлтсийн дарга А.ПҮРЭВСҮРЭН**